Dautarų pelkė
56°21′46″ š. pl. 21°59′39″ r. ilg.﻿ / ﻿56.36278°š. pl. 21.99417°r. ilg.﻿ / 56.36278; 21.99417 Dautarų pelkė arba Parakalnis – pelkė šiaurės Lietuvoje, Mažeikių rajone, 11 km į šiaurės rytus nuo Ylakių, 2 km į pietvakarius nuo Dautarų. Plotas – 5,36 km². Slūgso nusidriekusi iš šiaurės į pietus per 4 km. Šiaurėje siekia Latvijos sieną. Vakariniu pakraščiu teka Lūšis. Didesnioji pelkės dalis – plynraistinė žemapelkė, šiaurės rytuose ir pietvakariuose – aukštapelkinė plynė. Durpių klodo vidutinis storis 1,6 m (didžiausias – 7,5 m). Durpių ištekliai 6,8 mln. m³. Durpių peleningumas 4,9 %, susiskaidymas 28 %. Pelkės dugną dengia smėlis, priemolis.